Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής

(2022/C 252/11)

Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1).

ΚΟΙΝΟΠΟΙΗΣΗ ΤΥΠΙΚΗΣ ΤΡΟΠΟΠΟΙΗΣΗΣ ΠΟΥ ΣΥΝΕΠΑΓΕΤΑΙ ΤΡΟΠΟΠΟΙΗΣΗ ΤΟΥ ΕΝΙΑΙΟΥ ΕΓΓΡΑΦΟΥ

«Mosel»

PDO-DE-A1270-AM01

Ημερομηνία της κοινοποίησης: 5.4.2022

ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΠΟΙΗΣΗΣ

1. Περιγραφή του οίνου / των αμπελοοινικών προϊόντων και αναλυτικά και/ή οργανοληπτικά χαρακτηριστικά

Περιγραφή:

Τροποποίηση του ελάχιστου φυσικού κατ’ όγκο αλκοολικού τίτλου ή της ελάχιστης πυκνότητας γλεύκους (που έχουν μεταφερθεί από το σημείο 5.1 των προδιαγραφών προϊόντος στο σημείο 3.2) για Qualitätswein (οίνους ποιότητας) που παράγονται από την ποικιλία αμπέλου Dornfelder κατά τα έτη με έκτακτες καιρικές συνθήκες.

Συνήθεις τιμές για Qualitätswein που παράγονται από την ποικιλία αμπέλου Dornfelder: 8,8 % vol πιθανής αλκοόλης/68 °Oechsle.

ΠΡΟΣΘΗΚΗ:

«Στην περίπτωση της ποικιλίας αμπέλου Dornfelder, ο ελάχιστος φυσικός κατ’ όγκο αλκοολικός τίτλος / η ελάχιστη πυκνότητα γλεύκους μπορεί να οριστεί σε 8,3 % vol αλκοόλης / 65 ° Oechsle κατά τα έτη με έκτακτες καιρικές συνθήκες, με απόφαση του διοικητικού συμβουλίου της αναγνωρισμένης Schutzgemeinschaft Mosel (Ένωση προστασίας του οίνου “Mosel”). Η εν λόγω ρύθμιση εφαρμόζεται αποκλειστικά στο έτος συγκομιδής για το οποίο λήφθηκε η απόφαση. Η απόφαση της ένωσης προστασίας γνωστοποιείται μέσω προσήκουσας δημοσιοποίησης.»

Τα διάφορα προϊόντα προσδιορίζονται ονομαστικώς, με πληροφορίες σχετικά με τον ελάχιστο φυσικό κατ’ όγκο αλκοολικό τίτλο τους / την ελάχιστη πυκνότητα γλεύκους τους, καθώς και περιγραφή των οργανοληπτικών χαρακτηριστικών τους.

ΠΡΟΣΘΗΚΗ:

Ο ολικός αλκοολικός τίτλος για οίνους ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Αιτιολόγηση:

Σκοπός της αμελητέας μείωσης του ελάχιστου αλκοολικού τίτλου / της ελάχιστης πυκνότητας γλεύκους της ποικιλίας Dornfelder είναι να καταστεί δυνατή η πρωιμότερη συγκομιδή και, ως εκ τούτου, να ελαχιστοποιηθεί η αρνητική επίδραση νέων επιβλαβών οργανισμών. Το 2014, για παράδειγμα, η μύγα της Ασίας (Drosophila suzukii) έθεσε σε κίνδυνο τις πρώιμες ερυθρές ποικιλίες. Σε τέτοιες χρονιές, η καθυστέρηση της συγκομιδής λόγω της απαιτούμενης ελάχιστης πυκνότητας γλεύκους που ισχύει μέχρι σήμερα ενέχει τον κίνδυνο σημαντικών ποιοτικών και ποσοτικών απωλειών κατά τη συγκομιδή.

Η περαιτέρω εξειδίκευση των περιγραφών των οργανοληπτικών χαρακτηριστικών έχει ως στόχο την καλύτερη χαρτογράφηση των διαφόρων προϊόντων.

Η προσθήκη του ολικού αλκοολικού τίτλου των οίνων που παράγονται χωρίς εμπλουτισμό γίνεται κατ’ εφαρμογή της ρήτρας του κανονισμού της ΕΕ.

2. Οριοθέτηση της περιοχής

Περιγραφή:

Τροποποιείται η οριοθέτηση της περιοχής ΠΟΠ «Mosel».

ΠΡΟΣΘΗΚΗ:

Παρατίθεται κάθε επιμέρους δήμος, συμπεριλαμβανομένων των κτηματολογικών μονάδων και των αριθμών τους.

Η ακριβής οριοθέτηση φαίνεται σε χάρτες που απεικονίζουν τους αμπελώνες των σχετικών δήμων, οι οποίοι οριοθετούνται ανά αγροτεμάχιο. Οι χάρτες είναι διαθέσιμοι στη διεύθυνση www.ble.de/eu-qualitaetskennzeichen-wein.

Αιτιολόγηση:

Αυτή η τροποποίηση όσον αφορά την οριοθέτηση της περιοχής δεν είναι αυθαίρετη, αλλά είναι αναγκαία για την αποφυγή σημαντικών δυσμενών συνεπειών για την αμπελουργία και τη γεωργία, το κοινωνικό σύνολο, το φυσικό περιβάλλον και το καλλιεργούμενο τοπίο της περιοχής Mosel, το οποίο έχει εξελιχθεί με την πάροδο του χρόνου.

Οι λόγοι για την οριοθέτηση της περιοχής εξηγούνται λεπτομερέστερα στη συνέχεια:

Δεδομένου ότι τα μέτρα φυτοπροστασίας που εφαρμόζονται στην αμπελουργία δεν είναι πάντοτε συμβατά με άλλες καλλιέργειες, οι οριοθετημένοι αμπελώνες είναι απαραίτητοι για τη διασφάλιση της ποιότητας.

Τα μέτρα φυτοπροστασίας που είναι απαραίτητα στην αμπελουργία δεν είναι πάντα συμβατά με τις απαιτήσεις για άλλες καλλιέργειες. Η εναλλασσόμενη συνύπαρξη των αμπελώνων με εκτάσεις για άλλες χρήσεις (π.χ. βοσκότοπους, αροτραίες καλλιέργειες, οπωροκηπευτικές καλλιέργειες) συχνά προκαλεί προβλήματα που πρέπει να αποφεύγονται στο μέτρο του δυνατού:

— Όσο πιο οριοθετημένος είναι ο αμπελώνας και όσο λιγότερα είναι τα σημεία επαφής των εκτάσεων αμπελοκαλλιέργειας με εκτάσεις για άλλες χρήσεις (αροτραίες καλλιέργειες, οπωροκηπευτικές καλλιέργειες, βοσκότοπους κ.λπ.) τόσο λιγότερες είναι οι αρνητικές επιπτώσεις στην καλλιέργεια και στην ποιότητα των οίνων.

Τούτο οφείλεται στις ειδικές απαιτήσεις διαχείρισης των αμπελοκαλλιεργειών, ιδίως όσον αφορά τη φυτοπροστασία. Σε πολλές ιστορικές πλαγιές αμπελοκαλλιέργειας του Mosel η φυτοπροστασία επιτυγχάνεται με αεροψεκασμό από ελικόπτερα, μέθοδος που —λόγω τεχνικών και φυσικών παραγόντων— ενέχει μεγαλύτερο κίνδυνο μετατόπισης του ψεκαστικού νέφους σε σύγκριση με την επίγεια εφαρμογή. Η ύπαρξη συστήματος ψεκασμού βασισμένου στη γεωμετρία, υπό μορφή μακρών, ευθύγραμμων τροχιών κατά μήκος της πλαγιάς, συμβάλλει στον αποτελεσματικό αεροψεκασμό από ελικόπτερα. Αυτό απαιτεί συνεχή έκταση αμπελώνα.

Οι γεωργοί και οι αμπελουργοί υποχρεούνται να εμποδίζουν τη μετατόπιση του ψεκαστικού νέφους των φυτοπροστατευτικών προϊόντων σε άλλες καλλιέργειες και σε μη στοχευόμενες εκτάσεις, μεταξύ άλλων τηρώντας τις αποστάσεις ασφαλείας. Ως εκ τούτου, ο ψεκασμός κοντά στα γεωγραφικά όρια των αμπελώνων δεν είναι δυνατός, με αποτέλεσμα να εμποδίζεται η καλλιέργειά τους. Το ίδιο ισχύει και για τις αροτραίες εκτάσεις, τους βοσκότοπους και τις οπωροκηπευτικές καλλιέργειες που γειτνιάζουν με αμπελώνες. Ως εκ τούτου, οι διάσπαρτοι αμπελώνες συνεπάγονται οικονομικές απώλειες για το σύνολο των καλλιεργητών. Το πρόβλημα είναι πιο έντονο σε τοποθεσίες όπου χρησιμοποιείται ψεκασμός με ελικόπτερο, καθώς το ελικόπτερο πρέπει να τηρεί ιδιαιτέρως μεγάλες αποστάσεις ασφαλείας λόγω του αυξημένου κινδύνου μετατόπισης του ψεκαστικού νέφους. Σε περίπτωση μετατόπισης των αμπελώνων από τις περιοχές αυτές, οι προηγούμενοι αμπελώνες καθίστανται μη στοχευόμενες εκτάσεις σε σχέση με τις οποίες πρέπει να τηρούνται οι αποστάσεις. Αυτή η μετατόπιση συνεπάγεται οικονομική ζημία για τους εναπομένοντες αμπελώνες.

— Ακόμη και αν τα φυτοπροστατευτικά προϊόντα χρησιμοποιούνται με τον ενδεδειγμένο τρόπο, το ψεκαστικό νέφος μπορεί να μετατοπιστεί σε γειτονικά αγροτεμάχια με διαφορετική χρήση γης, με αποτέλεσμα την πρόκληση ανεπιθύμητης βλάβης στη βλάστηση της έκτασης που δεν προοριζόταν να ψεκασθεί ή υποβάθμιση της ποιότητας / της δυνατότητας διάθεσης των προϊόντων στην αγορά λόγω της παρουσίας ορισμένων υπολειμμάτων φυτοπροστατευτικών προϊόντων. Τα φυτοπροστατευτικά προϊόντα που χρησιμοποιούνται στην αμπελουργία, τις αροτραίες καλλιέργειες και τις οπωροκηπευτικές καλλιέργειες διαφέρουν ενίοτε σημαντικά, ιδίως όσον αφορά τον τύπο χρήσης, την ειδική για κάθε καλλιέργεια έγκριση και τις περιόδους αναμονής. Ακόμη και αν ακολουθείται η ορθή επαγγελματική πρακτική, η μετατόπιση του ψεκαστικού νέφους μπορεί να προκαλέσει την εξάπλωση των προϊόντων σε γειτονικές καλλιέργειες για τις οποίες δεν έχουν εγκριθεί. Στις περιπτώσεις αυτές, σε μελέτες υπολειμμάτων μπορεί να διαπιστωθεί —βάσει ακριβούς ανάλυσης και χαμηλών ανώτατων ορίων υπολειμμάτων— ότι το προϊόν δεν είναι κατάλληλο να διατεθεί στην αγορά. Τέτοιες περιπτώσεις παρατηρούνται συχνά στην πράξη. Παρότι ο ρυπαίνων μπορεί να θεωρηθεί υπεύθυνος για αυτή τη ζημία, ο αμπελουργός μπορεί να αποφύγει τέτοια προβλήματα διατηρώντας οριοθετημένους αμπελώνες για την ελαχιστοποίηση των περιμετρικών εκτάσεων.

Προστασία του κοινωνικού συνόλου και του φυσικού περιβάλλοντος μέσω διαχείρισης των απότομων πλαγιών

Σήμερα, οι απότομες πλαγιές διαδραματίζουν καίριο ρόλο στην πρόληψη της διάβρωσης και της απορροής. Η αμπελοκαλλιέργεια σε αναβαθμίδες και τα τοιχία των αμπελώνων εμποδίζουν την κατακόρυφη απορροή επιφανειακών υδάτων. Οι αμπελώνες και η φυτοκάλυψη σταθεροποιούν το έδαφος και διατηρούνται με συνεχείς εργασίες φροντίδας. Μέσω της ορθής διαχείρισης του εδάφους εξασφαλίζεται η καλή δομή του εδάφους και υψηλή διείσδυση των υδάτων στο έδαφος. Συνολικά, η διάβρωση ελαχιστοποιείται, το νερό απορροφάται σε περιπτώσεις έντονων βροχοπτώσεων, ενώ αποτρέπεται η απόπλυση θρεπτικών συστατικών (κυρίως φωσφορικών αλάτων) στα επιφανειακά ύδατα. Χωρίς την ενεργό διαχείριση, οι αναβαθμίδες και τα τοιχία θα κατέρρεαν. Το έδαφος θα καλυπτόταν από θαμνώδη βλάστηση και θα έχανε τη γονιμότητα και τη δομή του. Αυτό θα είχε ως συνέπεια τη διάβρωση, την απορροή του εδάφους και την απόπλυση θρεπτικών συστατικών, καθώς και κατολισθήσεις σε περιπτώσεις έντονων βροχοπτώσεων, με αποτέλεσμα να τίθενται οι κάτοικοι και οι μεταφορές σε κίνδυνο και να προκαλούνται ζημιές.

Πολλές μέθοδοι διαχείρισης και προστασίας στην έκταση αμπελοκαλλιέργειας είναι εφικτές / αποτελεσματικές μόνο εάν εφαρμόζονται σε ενοποιημένους αμπελώνες.

— Οι στρατηγικές φυτοπροστασίας χαμηλού αντικτύπου, που αποφέρουν ποιοτικά, περιβαλλοντικά και οικονομικά οφέλη, είναι σημαντικές για τη διασφάλιση της βιώσιμης παραγωγής οίνων υψηλής ποιότητας.

— Ορισμένες ευρέως χρησιμοποιούμενες μέθοδοι που υπάρχουν εδώ και χρόνια, όπως η χρήση φερομoνών για την καταπολέμηση της ευδεμίδας της αμπέλου, είναι αποτελεσματικές μόνο σε μεγάλους, ενοποιημένους αμπελώνες. Μόνο υπό τη συγκεκριμένη διάταξη μπορεί να χρησιμοποιηθεί η εν λόγω τεχνική διακοπής του ζευγαρώματος για να αποτραπεί η αναπαραγωγή του επιβλαβούς οργανισμού εκτός του αμπελώνα και η μεταφορά του σε αυτόν. Είναι επίσης ο μόνος τρόπος να αποφευχθεί η δαπανηρή πρακτική της διπλής τοποθέτησης διαχυτήρων στα όρια των καλλιεργειών (σύνορα με άλλες καλλιέργειες, χρήσεις γης ή βλάστηση). Επιπλέον, η Ρηνανία-Παλατινάτο έχει θέσει σε εφαρμογή το αναπτυξιακό πρόγραμμα «EULLE» (περιβαλλοντικά μέτρα, αγροτική ανάπτυξη, γεωργία και διατροφή), μέσω του οποίου παρέχεται στήριξη για βιοτεχνικές πρακτικές φυτοπροστασίας στον αμπελοοινικό τομέα σε συνεχείς εκτάσεις αμπελοκαλλιέργειας τουλάχιστον 2 εκταρίων. Ωστόσο, εάν η έκταση των αγροτεμαχίων είναι μικρότερη από 2 εκτάρια λόγω της μετατροπής μεμονωμένων αμπελώνων σε αρόσιμες εκτάσεις, οι εναπομένοντες αμπελώνες δεν θα είναι πλέον επιλέξιμοι για στήριξη από το αναπτυξιακό πρόγραμμα, με αποτέλεσμα οι γεωργοί να περιέρχονται σε οικονομικά μειονεκτική θέση. Επί του παρόντος, χωρίς χρηματοδοτική στήριξη, η βιοτεχνική φυτοπροστασία δεν είναι οικονομικά βιώσιμη. Το αποτέλεσμα είναι η αύξηση της χρήσης εντομοκτόνων, η οποία με τη σειρά της έχει αρνητικές συνέπειες στο φυσικό περιβάλλον.

— Οι οριοθετημένοι αμπελώνες είναι επίσης απαραίτητοι τόσο από τεχνική όσο και από οικονομική άποψη για την προστασία των ώριμων σταφυλιών από ζημιές από πτηνά που τρέφονται με αυτά, καθώς μόνο έτσι μπορεί να εξασφαλιστεί αποτελεσματική προστασία.

— Οι οριοθετημένοι αμπελώνες συμβάλλουν επίσης στην αποφυγή ζημιών από θηράματα.

Ο περιορισμός του πληθυσμού των θηραμάτων είναι αναγκαίος από αμπελουργική άποψη, καθώς οι ζημιές που προκαλούνται στους αμπελώνες από τέτοια ζώα δεν αποζημιώνονται αυτόματα στη Ρηνανία-Παλατινάτο. Επιπλέον, οι οριοθετημένοι αμπελώνες μειώνουν τον κίνδυνο εμφάνισης εστιών αφρικανικής πανώλης των χοίρων, η οποία πρέπει να δηλώνεται και ενέχει σημαντικό κίνδυνο για την κτηνοτροφία στη Γερμανία. Η αντιμετώπιση των αγριόχοιρων είναι ευκολότερη και λιγότερο δαπανηρή σε οριοθετημένους αμπελώνες σε σχέση με περιοχές με εναλλασσόμενες καλλιέργειες (αμπελοκαλλιέργειες, αροτραίες καλλιέργειες και οπωροκηπευτικές καλλιέργειες), που παρέχουν καταφύγια και πηγές τροφής.

— Η πρακτική της στάγδην άρδευσης των αμπελώνων, η οποία χρησιμοποιείται για την καλλιέργεια αμπέλων, ιδίως σε νεαρούς αμπελώνες, αποκτά ολοένα και μεγαλύτερη σημασία και οι οριοθετημένοι αμπελώνες αποτελούν πλεονέκτημα όσον αφορά την κατασκευή και τη λειτουργία των αναγκαίων υποδομών (φρέατα, αγωγοί κ.λπ.). Σε τέτοιους αμπελώνες, τόσο η συλλογική προμήθεια νερού όσο και η κοινή χρήση των αγωγών μεταφοράς και διανομής είναι αποτελεσματικότερες και φθηνότερες.

— Οι απαιτήσεις διαχείρισης είναι διαφορετικές για την αμπελοκαλλιέργεια απ’ ό,τι για τις αροτραίες καλλιέργειες, για παράδειγμα —ιδίως στις απότομες πλαγιές του Mosel. Εάν οι εκτάσεις αυτές πάψουν να χρησιμοποιούνται για αμπελουργικούς σκοπούς, υπάρχει κίνδυνος θαμνοποίησης, καθώς αυτές δεν είναι κατάλληλες για αροτραίες καλλιέργειες ή για βοσκή. Σε αυτές τις μη καλλιεργούμενες εκτάσεις, ενδέχεται να φυτρώσουν αυτοφυή φυτά-ξενιστές (π.χ. βατόμουρα) για ανεπιθύμητα παράσιτα όπως η μύγα της Ασίας, που με τη σειρά τους θέτουν σε κίνδυνο την υγεία και την ποιότητα των σταφυλιών γειτονικών αμπελώνων.

Το καλλιεργούμενο τοπίο, που έχει εξελιχθεί με την πάροδο του χρόνου, και το φυσικό τοπίο, που περιλαμβάνει τους παραδοσιακούς αμπελώνες, χαρακτηρίζουν την ΠΟΠ «Mosel» και τη φήμη της.

— Οι συνεχείς αμπελώνες στις πλαγιές της κοιλάδας του Mosel, οι οποίες ακολουθούν την πορεία του ποταμού και τη φυσική τοπογραφία εδώ και αιώνες, χαρακτηρίζουν το φυσικό τοπίο και, ως εκ τούτου, καθορίζουν τον χαρακτήρα της αμπελουργικής περιοχής για τους κατοίκους της περιοχής, τα μέλη του αμπελοοινικού κλάδου της περιοχής, τους ειδικούς και τους καταναλωτές.

— Η χρήση της γης για παραδοσιακές αροτραίες καλλιέργειες θα άλλαζε το φυσικό τοπίο και, επομένως, το καλλιεργούμενο τοπίο που έχει εξελιχθεί με την πάροδο των αιώνων.

— Αυτό το καλλιεργούμενο τοπίο χρησιμεύει τόσο ως φόντο για τη διαφήμιση των οίνων όσο και ως τουριστικό αξιοθέατο. Ως εκ τούτου, παρέχει την οικονομική βάση για πολλές επιχειρήσεις που δραστηριοποιούνται στον τομέα του τουρισμού, όπως εστιατόρια και ξενοδοχεία. Η μη οριοθέτηση της περιοχής στις προδιαγραφές προϊόντος θα καθιστούσε δυνατή τη χρήση της γης για αροτραίες καλλιέργειες. Όπως προαναφέρθηκε, αυτό θα έθετε πολλούς παραδοσιακούς αμπελώνες σε κίνδυνο θαμνοποίησης, δεδομένου ότι δεν είναι κατάλληλοι για άλλες χρήσεις εκτός της αμπελοκαλλιέργειας λόγω του μικρού μεγέθους τους, των χαρακτηριστικών τους και της συχνά περιορισμένης προσβασιμότητάς τους. Εκτός από τις περιβαλλοντικές επιπτώσεις, η ανάπτυξη θάμνων θα είχε και οικονομικές επιπτώσεις, καθώς ένα τέτοιο τοπίο δεν θα θεωρείτο οπτικά ελκυστικό για τους περισσότερους τουρίστες.

— Το 2021 η Weltkulturerbe Moseltal e.V. (καταχωρισμένη ένωση για την αναγνώριση της κοιλάδας του Mosel ως τόπου παγκόσμιας πολιτιστικής κληρονομιάς) υπέβαλε την αίτηση «Historische Weinberge der Kulturlandschaft Moseltal» («Ιστορικοί αμπελώνες του καλλιεργούμενου τοπίου της κοιλάδας του Mosel») στο ομόσπονδο κράτος της Ρηνανίας-Παλατινάτου σε σχέση με δεκατρείς ιστορικούς αμπελώνες κατά μήκος του Mosel. Στόχος της αίτησης είναι να συμπεριληφθούν αυτοί οι ιστορικοί αμπελώνες στον ενδεικτικό κατάλογο τόπων παγκόσμιας πολιτιστικής κληρονομιάς της UNESCO στη Γερμανία και, ως εκ τούτου, να αναγνωριστούν ως τέτοιοι. Για την αναγνώριση ως τόπου παγκόσμιας κληρονομιάς της UNESCO, η συνεχής διαχείριση των καταχωρισμένων αμπελώνων θα είναι εξαιρετικά σημαντική. Ως εκ τούτου, θα πρέπει να καταβληθεί κάθε δυνατή προσπάθεια για να μην μεταβληθεί με κανέναν τρόπο το υπάρχον καλλιεργούμενο τοπίο, ώστε να αποφευχθεί το ενδεχόμενο να τεθεί σε μειονεκτική θέση κατά τη διαδικασία αξιολόγησης της UNESCO.

— Πολλοί οίνοι που παρουσιάζονται σε εξειδικευμένες δημοσιεύσεις και, ως εκ τούτου, διαμορφώνουν σε μεγάλο βαθμό την εθνική και διεθνή αντίληψη για την ΠΟΠ «Mosel» και τη φήμη αυτής προέρχονται συχνά από τις ιστορικές απότομες πλαγιές του Mosel (Wehlener Sonnenuhr, Erdener Prälat, Bernkasteler Doctor, Brauneberger Juffer και Winninger Uhlen, μεταξύ άλλων). Σε αυτές τις απότομες πλαγιές, η ευνοϊκή έκθεση στον ήλιο, σε συνδυασμό με τα συνήθως φτωχά εδάφη, δημιουργούν ειδικές συνθήκες καλλιέργειας που παράγουν οίνους υψηλής ποιότητας.

— Λόγω των προαναφερόμενων παραγόντων,τόσο οι έμποροι λιανικής όσο και οι καταναλωτές αντιδρούν θετικά στο άκουσμα τηςΠΟΠ «Mosel» . Ειδικότερα, κατά την αγορά και την κατανάλωση οίνων «Mosel» έρχονται στον νου των καταναλωτών εικόνες των διάσημων πλαγιών. Σε ορισμένους δε, μπορεί να δημιουργούνται συνειρμοί που συνδέονται με διακοπές και το όμορφο τοπίο της περιοχής. Αυτό καθιστά την ΠΟΠ «Mosel» ξεχωριστή και μοναδική.

Για τους λόγους που προαναφέρθηκαν, είναι σαφές ότι η καλλιέργεια των αμπελώνων σε κατά το δυνατόν ενοποιημένες εκτάσεις παρουσιάζει πολλά και διάφορα πλεονεκτήματα για τους ιδιοκτήτες και τους καλλιεργητές των αμπελώνων, καθώς και για το περιβάλλον και το κοινωνικό σύνολο. Ως εκ τούτου, δεδομένων των πολυάριθμων μειονεκτημάτων που περιγράφονται ανωτέρω, δεν θα πρέπει να αυξηθεί το ήδη χαμηλό ποσοστό αμπελώνων που είναι διάσπαρτοι σε διάφορες τοποθεσίες.

3. Οινοποιήσιμες ποικιλίες αμπέλου

Περιγραφή:

Στο σημείο 7 (μελλοντικά σημείο 8) των προδιαγραφών προϊόντος αναφέρονται οι ακόλουθες ποικιλίες αμπέλου:

Λευκοί οίνοι

Arnsburger, Auxerrois, Bacchus, Bronner, Cabernet Blanc (μόνο στο ομόσπονδο κράτος Ζάαρ), Chardonnay, Ehrenbreitsteiner, Ehrenfelser, Faberrebe, Findling, Gelber Muskateller, Goldriesling, Grauer Burgunder, Grüner Veltliner, Huxelrebe, Johanniter, Juwel, Kerner, Kernling, Merzling, Morio-Muskat, Müller-Thurgau, Muskat-Ottonel, Optima, Ortega, Perle, Phoenix, Prinzipal, Regner, Reichensteiner, Rieslaner, Roter Elbling, Roter Muskateller, Roter Traminer, Saphira, Sauvignon Blanc, Scheurebe, Schönburger, Solaris, Weißer Burgunder, Weißer Elbling, Weißer Riesling.

Ερυθροί και ερυθρωποί οίνοι

Accent, Acolon, Blauer Frühburgunder, Blauer Limberger, Blauer Portugieser, Blauer Spätburgunder, Bolero, Cabernet Cortis, Cabernet Cubin, Cabernet Dorio, Cabernet Dorsa, Cabernet Mitos, Cabernet Sauvignon, Dakapo, Domina, Dornfelder, Dunkelfelder, Merlot, Müllerrebe, Prior, Regent, Rondo, Rubinet, Saint-Laurent, Syrah.

ΠΡΟΣΘΗΚΗ:

Προστίθενται οι ακόλουθες ποικιλίες αμπέλου:

Λευκοί οίνοι

Albalonga, Blauer Silvaner, Calardis Blanc, Felicia, Freisamer, Früher Malingre, Früher roter Malvasier, Goldmuskateller, Helios, Hibernal, Hölder, Kanzler, Muscaris, Nobling, Orion, Osteiner, Rosa Chardonnay, Roter Gutedel, Roter Müller-Thurgau, Roter Riesling, Ruländer, Sauvignon Cita, Sauvignon Gryn, Sauvignon Sary, Sauvitage, Septimer, Siegerrebe, Silcher, Silvaner, Sirius, Souvignier Gris, Staufer, Trebbiano di Soave, Villaris, Weißer Gutedel, Würzer.

Ερυθροί και ερυθρωποί οίνοι

Allegro, Baron, Blauburger, Blauer Zweigelt, Cabernet Cantor, Cabernet Carbon, Cabernet Carol, Cabernet Franc, Cabertin, Calandro, Deckrot, Domina, Färbertraube, Frühburgunder, Hegel, Helfensteiner, Heroldrebe, Monarch, Muskattrollinger, Neronet, Palas, Pinotin, Piroso, Reberger, Rosenmuskateller, Rotberger, Tauberschwarz, Wildmuskat.

Οι ποικιλίες αμπέλου συμπληρώνονται από τα συνώνυμά τους.

Αιτιολόγηση:

Ο προηγούμενος κατάλογος ποικιλιών αμπέλου ήταν ελλιπής. Ο κατάλογος διευρύνεται ώστε να περιλαμβάνει όλες τις μέχρι σήμερα ταξινομημένες ποικιλίες αμπέλου και τα συνώνυμά τους.

4. Εφαρμοστέες απαιτήσεις που προβλέπονται από την ενωσιακή ή την εθνική νομοθεσία

Περιγραφή:

Οι πρόσθετες απαιτήσεις επισήμανσης καθορίζονται στο σημείο 10 των προδιαγραφών προϊόντος.

Μικρότερες γεωγραφικές ενότητες

ΠΡΟΣΘΗΚΗ:

Επιπλέον, το αμπελουργικό μητρώο παρέχει κατάλογο των ονομασιών για τις περιοχές, τους αμπελώνες μεγάλης κλίμακας και τους μεμονωμένους αμπελώνες καθώς και τα αμπελοτόπια που μπορούν να χρησιμοποιούνται ως μικρότερες γεωγραφικές ενότητες. Αναφέρονται τα κτηματολογικά όρια των τοποθεσιών και των περιοχών (κτηματολογική μονάδα, κτηματολογική υπομονάδα, αμπελοτόπι, αμπελοτεμάχιο). Το μητρώο τηρείται από το Γεωργικό Επιμελητήριο Ρηνανίας-Παλατινάτου. Στο ομόσπονδο κράτος Ζάαρ, παρατίθενται στον κανονισμό για την οριοθέτηση των αμπελουργικών περιοχών του ομόσπονδου κράτους Ζάαρ (Verordnung über die Abgrenzung der Weinbaugebiete im Saarland). Η σύσταση και η τήρηση του αμπελουργικού μητρώου στηρίζονται στις ακόλουθες νομικές βάσεις:

— άρθρο 23 παράγραφοι 3 και 4 του ομοσπονδιακού νόμου περί οίνου (Weingesetz)·

— άρθρο 29 του ομοσπονδιακού κανονισμού περί οίνου (Weinverordnung)·

— νόμος της Ρηνανίας-Παλατινάτου για τον χαρακτηρισμό τόπων και περιοχών και για το αμπελουργικό μητρώο (νόμος περί αμπελώνων) [Landesgesetz über die Festsetzung von Lagen und Bereichen und über die Weinbergsrolle (Weinlagengesetz)]·

— κανονισμός του ομόσπονδου κράτους Ζάαρ για την οριοθέτηση των αμπελουργικών περιοχών του Ζάαρ, της 2ας Ιουνίου 2006·

— άρθρο 2 σημείο 16 του κανονισμού της Ρηνανίας-Παλατινάτου σχετικά με τις αρμοδιότητες στον τομέα της αμπελοοινικής νομοθεσίας (Landesverordnung über Zuständigkeiten auf dem Gebiet des Weinrechts).

Τα όρια των μικρών γεωγραφικών ενοτήτων μπορούν να τροποποιηθούν μόνο με τη σύμφωνη γνώμη των αρμόδιων οργανισμών σύμφωνα με το άρθρο 22ζ του ομοσπονδιακού νόμου περί οίνου, οι οποίοι πρέπει να κοινοποιούν τυχόν αλλαγές στο Ομοσπονδιακό Γραφείο Γεωργίας και Τροφίμων.

Αιτιολόγηση:

Οι διατάξεις σχετικά με την επισήμανση πρέπει να συμπληρωθούν για να καλύπτουν μικρότερες γεωγραφικές ενότητες, προκειμένου να εναρμονιστούν με την ισχύουσα νομοθεσία.

5. Αρχές ελέγχου

Περιγραφή:

Προσθήκες σχετικά με τις ορισθείσες αρχές ελέγχου και τα καθήκοντά τους.

ΠΡΟΣΘΗΚΗ:

Το Γεωργικό Επιμελητήριο επικουρείται κατά τη διενέργεια ελέγχων από τη:

Landesuntersuchungsamt Rheinland-Pfalz (Υπηρεσία Δοκιμών Ρηνανίας-Παλατινάτου) Mainzer Straße 112 56068 Koblenz

Τηλ. 02 61/91 49-0

Φαξ 02 61/91 49 19-0

Email: poststelle@lua.rlp.de

Στην περίπτωση του ομόσπονδου κράτους Ζάαρ:

Το Γεωργικό Επιμελητήριο του ομόσπονδου κράτους Ζάαρ In der Kolling 310 66450 Bexbach

Τηλ. 06 82 6/82 89 5-0

Φαξ 06 82 6/82 89 5-60

Email: info@lwk-saarland.de

Το Γεωργικό Επιμελητήριο επικουρείται κατά τη διενέργεια ελέγχων από τη:

Landesamt für Verbraucherschutz (Υπηρεσία Προστασίας των Καταναλωτών του ομόσπονδου κράτους Ζάαρ) Konrad-Zuse-Straße 11 66115 Saarbrücken

Τηλ. 06 81/99 78-0

Φαξ 06 81/99 78-45 49

Email: poststelle@lav.saarland.de

Αιτιολόγηση:

Η Landesuntersuchungsamt Rheinland-Pfalz (Υπηρεσία Δοκιμών Ρηνανίας-Παλατινάτου) και η Landesamt für Verbraucherschutz (Υπηρεσία Προστασίας των Καταναλωτών του ομόσπονδου κράτους Ζάαρ) πρέπει να προστεθούν ως αρχές ελέγχου, δεδομένου ότι διενεργούν ελέγχους σε αυτή την περιοχή. Στο ομόσπονδο κράτος Ζάαρ, η διεύθυνση του Γεωργικού Επιμελητηρίου έχει αλλάξει.

6. Άλλο

Περιγραφή:

Συντακτικές τροποποιήσεις σύμφωνα με τις απαιτήσεις της ΕΕ.

Αιτιολόγηση:

Έπρεπε να γίνουν συντακτικές τροποποιήσεις για τη συμμόρφωση με τις απαιτήσεις της ΕΕ.

ΕΝΙΑΙΟ ΕΓΓΡΑΦΟ

1. Ονομασια προϊοντος

Mosel

2. Τυπος γεωγραφικης ενδειξης

ΠΟΠ – Προστατευόμενη ονομασία προέλευσης

3. Κατηγοριες αμπελοοινικου προϊοντος

1. Οίνος

5. Αφρώδης οίνος ποιότητας

8. Ημιαφρώδης οίνος

4. Περιγραφη του/των οινου/-ων

1. Qualitätswein (οίνος ποιότητας), λευκός

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Οι λευκοί οίνοι έχουν συνήθως ανοιχτό πράσινο έως έντονο σκούρο χρυσαφί χρώμα. Τα αρώματά τους κυμαίνονται συνήθως από δροσερά και φρουτώδη έως ανθώδη και πικάντικα. Δεδομένου ότι οι περισσότεροι λευκοί οίνοι είναι μονοποικιλιακοί οίνοι, αντικατοπτρίζουν γενικά τα χαρακτηριστικά των διαφόρων ποικιλιών αμπέλου από τις οποίες παράγονται. Οι οίνοι έχουν συνήθως απαλή έως πλούσια γεύση και λεπτή έως έντονη όξινη δομή. Ανάλογα με τον τρόπο παλαίωσης, οι οίνοι μπορεί επίσης να διαθέτουν αρώματα καβουρδισμένου και διακριτική έως ευκρινή φαινόλη. Οι οίνοι Riesling ειδικότερα αντικατοπτρίζουν τα διάφορα οινοπέδια του Mosel στα αρώματα και την ορυκτότητά τους.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

2. Qualitätswein (οίνος ποιότητας), ερυθρός

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Οι ερυθροί οίνοι έχουν συνήθως διαφανές ερυθρό έως βαθύ κυανό ή ιώδες χρώμα, ανάλογα με την ποικιλία αμπέλου, και, κατά την παλαίωση, ελαφρώς καφέ αποχρώσεις. Τα αρώματά τους είναι συνήθως φρουτώδη με νότες μούρων και κόκκινων φρούτων και μπορεί επίσης να έχουν πικάντικο, γήινο χαρακτήρα. Ανάλογα με τον τρόπο παλαίωσης, οι οίνοι μπορεί επίσης να διαθέτουν αρώματα καβουρδισμένου και νότες σοκολάτας. Συνήθως έχουν λεπτή έως πλούσια γεύση και βελούδινη έως δροσερή όξινη δομή.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

3. Qualitätswein (οίνος ποιότητας), ερυθρωπός· Weißherbst, Blanc de Noir

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Οι ερυθρωποί οίνοι και οι οίνοι Weißherbst έχουν γενικά απαλό έως έντονο ανοικτό ερυθρό χρώμα. Οι οίνοι Blanc de Noir έχουν το χρώμα του λευκού οίνου. Τα αρώματα είναι συνήθως δροσερά και φρουτώδη έως ελαφρώς πικάντικα, με νότες κόκκινων μούρων και κόκκινων φρούτων. Οι οίνοι Blanc de Noir μπορεί επίσης να παρουσιάζουν λεπτά αρώματα μηλοειδών και πυρηνόκαρπων φρούτων. Συνήθως έχουν λεπτή έως πλούσια γεύση και απαλή έως έντονη όξινη δομή.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

4. Qualitätswein (οίνος ποιότητας), Rotling

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Οι οίνοι Rotling έχουν συνήθως απαλό έως έντονο ανοικτό ερυθρό χρώμα. Τα αρώματα τους είναι συνήθως φρουτώδη, ενίοτε ελαφρώς πικάντικα, με νότες σαρκωδών καρπών, μηλοειδών και εσπεριδοειδών. Συνήθως έχουν λεπτή έως πλούσια γεύση και δροσερή όξινη δομή.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

5. Prädikatswein Kabinett (οίνος με την ειδική μνεία «Kabinett»)

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Οι οίνοι «Mosel» με την ειδική μνεία «Kabinett» είναι συνήθως φρουτώδεις και δροσεροί οίνοι με αισθητή οξύτητα και μέτριο αλκοολικό τίτλο.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

6. Prädikatswein Spätlese (οίνος με την ειδική μνεία «Spätlese»)

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Οι οίνοι «Mosel» με την ειδική μνεία «Spätlese» έχουν γενικά έντονα αρώματα ώριμων φρούτων και αρμονική όξινη δομή.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

7. Prädikatswein Auslese (οίνος με την ειδική ένδειξη «Auslese»)

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Γενικά, οι οίνοι «Mosel» με την ειδική ένδειξη «Auslese» έχουν έντονο χρώμα και παρουσιάζουν έντονα και φρουτώδη αρώματα, ενίοτε εξωτικά. Συνηθισμένες είναι επίσης οι λεπτές νότες μελιού και οι πικάντικες νότες.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

8. Prädikatswein Beerenauslese (οίνος με την ειδική μνεία «Beerenauslese»)

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Οι οίνοι «Mosel» με την ειδική μνεία «Beerenauslese» παράγονται από υπερώριμα, αποξηραμένα μούρα ή μούρα που έχουν προσβληθεί από βοτρύτη και, ως εκ τούτου, έχουν γενικά έντονο χρυσοκίτρινο έως κεχριμπαρένιο χρώμα και ελαφρώς λιπαρή υφή. Όσον αφορά τη γεύση, είναι συνήθως έντονα γλυκά, με μέτρια έως ισχυρή όξινη δομή. Τα αρώματά τους κυμαίνονται συνήθως από φρουτώδη έως πικάντικα, με νότες ώριμων έως υπερώριμων φρούτων, αποξηραμένων φρούτων, μελιού και μπαχαρικών.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

9. Prädikatswein Eiswein (οίνος με την ειδική μνεία «Eiswein»)

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Οι οίνοι «Mosel» με την ειδική μνεία «Eiswein» παράγονται από τη σύνθλιψη σταφυλιών που έχουν παγώσει με φυσικό τρόπο, με αποτέλεσμα τον υψηλό βαθμό συμπύκνωσης των συστατικών σταφυλιών. Οι οίνοι πάγου έχουν γενικά έντονη, γλυκιά γεύση, σε συνδυασμό με ισχυρή οξύτητα. Τα αρώματά τους είναι συνήθως φρουτώδη και η επίδραση της ευγενούς σήψης στα χαρακτηριστικά τους είναι μικρότερη σε σχέση με τους οίνους Beerenauslese και Trockenbeerenauslese.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

10. Prädikatswein Trockenbeerenauslese (οίνος με την ειδική μνεία «Trockenbeerenauslese»)

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Οι οίνοι «Mosel» με την ειδική μνεία «Trockenbeerenauslese» παράγονται από υπερώριμα, αποξηραμένα μούρα ή μούρα που έχουν προσβληθεί από βοτρύτη και, ως εκ τούτου, έχουν γενικά έντονο χρυσοκίτρινο έως κεχριμπαρένιο χρώμα και ελαφρώς λιπαρή υφή. Όσον αφορά τη γεύση, είναι συνήθως έντονα γλυκά, με μέτρια έως ισχυρή όξινη δομή. Τα αρώματά τους κυμαίνονται συνήθως από φρουτώδη έως πικάντικα, με νότες ώριμων έως υπερώριμων φρούτων, αποξηραμένων φρούτων, μελιού και μπαχαρικών. Καταρχήν, οι οίνοι Trockenbeerenauslese διαφέρουν από τους οίνους Beerenauslese ως προς το ότι παρουσιάζουν πιο συμπυκνωμένα αρώματα και χαρακτηρίζονται περισσότερο από μούρα που έχουν προσβληθεί από βοτρύτη ή αφυδατωμένα μούρα.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

11. Ημιαφρώδης οίνος, αφρώδης οίνος ποιότητας

ΣΥΝΟΠΤΙΚΗ ΚΕΙΜΕΝΙΚΗ ΠΕΡΙΓΡΑΦΗ

Τα προϊόντα της περιοχής του «Mosel» αποκτούν ιδιαίτερα χαρακτηριστικά χάρη στα ποικίλα αυτόχθονα εδάφη.

Ημιαφρώδης οίνος

Οι ημιαφρώδεις οίνοι ποιότητας χαρακτηρίζονται από λεπτό έως έντονο αφρισμό και είναι φρουτώδεις και δροσεροί. Ανάλογα με τον τύπο του οίνου, τα αρώματά τους είναι αντίστοιχα αυτών που περιγράφονται για τους λευκούς, ερυθρωπούς και ερυθρούς οίνους.

Αφρώδης οίνος ποιότητας

Οι αφρώδεις οίνοι ποιότητας παρουσιάζουν έντονο έως ισχυρό αφρισμό και κυμαίνονται από φρουτώδεις και δροσεροί έως ώριμοι και με νότες μαγιάς. Τα αρώματα χαρακτηρίζονται από τον τύπο του οίνου βάσης, τις χρησιμοποιούμενες ποικιλίες αμπέλου και τη διάρκεια παλαίωσης στην οινολάσπη.

Οι οίνοι crémants έχουν έντονο αφρισμό και μαλακή δομή. Τα αρώματά τους ποικίλλουν συνήθως από φρουτώδη και ώριμα έως πικάντικα και με νότες μαγιάς και επηρεάζονται από τον τύπο του οίνου βάσης, τις ποικιλίες αμπέλου που χρησιμοποιούνται και τη διάρκεια παλαίωσης στην οινολάσπη.

Ο ολικός αλκοολικός τίτλος των οίνων ΠΟΠ «Mosel» που παράγονται χωρίς εμπλουτισμό μπορεί να υπερβαίνει το 15 % vol.

Όσον αφορά τα αναλυτικά χαρακτηριστικά για τα οποία δεν αναφέρονται αριθμητικά στοιχεία, εφαρμόζεται η ισχύουσα νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % κατ’ όγκο) Ελάχιστος αποκτημένος αλκοολικός τίτλος (σε % κατ’ όγκο) Ελάχιστη ολική οξύτητα Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστο ολικό διοξείδιο του θείου (σε χιλιοστόγραμμα ανά λίτρο)

5. Οινολογικες πρακτικες

5.1. Ειδικές οινολογικές πρακτικές

1. Όλα τα προϊόντα

Ειδική οινολογική πρακτική

Εφαρμόζεται η ισχύουσα νομοθεσία.

2. Όλα τα προϊόντα

Περιορισμοί σχετικά με την οινοποίηση

Εφαρμόζεται η ισχύουσα νομοθεσία.

3. Όλα τα προϊόντα

Καλλιεργητικές πρακτικές

Εφαρμόζεται η ισχύουσα νομοθεσία.

5.2. Μέγιστες αποδόσεις

125 εκατόλιτρα ανά εκτάριο

6. Οριοθετημενη γεωγραφικη περιοχη

Η περιοχή ΠΟΠ στη Ρηνανία-Παλατινάτο περιλαμβάνει αμπελώνες στους ακόλουθους δήμους: Alf (1599), Alken (1375), Ayl [Ayl (2740), Biebelhausen (2741)], Bausendorf [Bausendorf (2476), Olkenbach (2477)], Beilstein (1509), Bekond (2609), Bengel (2474), Bernkastel-Kues [Andel (2431), Bernkastel (2433), Kues (2432), Wehlen (2434)], Brauneberg (2429), Bremm (1516), Briedel (1601), Briedern (1510), Brodenbach (1373), Bruttig-Fankel [Bruttig (1506), Fankel (1507)], Bullay (1596), Burg (Mosel) (2460), Burgen (rural district of Bernkastel-Wittlich) (2425), Burgen (rural district of Mayen-Koblenz) (1371), Cochem [Cochem (1531), Cond (1533), Sehl (1532)], Detzem (2602), Dieblich (1378), Dreis (rural district of Bernkastel-Wittlich) (2540), Ediger-Eller [Ediger (1514), Eller (1515)], Ellenz-Poltersdorf (1508), Enkirch (2459), Ensch (2605), Erden (2440), Ernst (1505), Esch (rural district of Bernkastel-Wittlich) (2562), Fell [Fastrau (2619), Fell (2622)], Fisch (2735), Flußbach (2478), Föhren (2610), Franzenheim (2786), Graach an der Mosel (2437), Hatzenport (1370), Hetzerath (2559), Hochweiler (2787), Hupperath (2542), Igel [Igel (2788), Liersberg (2789)], Irsch (2711, 2867), Kanzem (2757), Kasel (2662), Kastel-Staadt (2713), Kenn (2614), Kesten (2427), Kinderbeuern (2475), Kinheim (2473), Kirf [Kirf (2717), Meurich (2718)], Klausen [Krames-Klausen (2563), Pohlbach (2564)], Klotten (1502), Klüsserath (2608), Kobern-Gondorf [Gondorf (1364), Kobern (1363)], Koblenz [Güls (1405), Koblenz (1401), Lay (1403), Metternich (1407), Moselweiß (1402)], Köwerich (2607), Konz [Filzen (2428), Filzen (2770), Könen (2769), Kommlingen (2773), Konz (2771), Krettnach (2774), Niedermennig (2772), Oberemmel (2775)], Korlingen (2668), Kröv (2472), Langsur [Grewenich (2793), Langsur (2790), Metzdorf (2794)], Lehmen [Lehmen (1366), Moselsürsch (1367)], Leiwen (2601), Lieser (2436), Löf [Kattenes (1368), Löf (1369)], Lösnich (2441), Longen (2616), Longuich (2615), Maring-Noviand (2435), Mehring [Lörsch (2617), Mehring (2621)], Mertesdorf (2663), Merzkirchen (2724), Mesenich (1511, 2791), Minheim (2576), Morscheid (2665), Moselkern (1558), Müden (Mosel) (1557), Mülheim (Mosel) (2430), Neef (1597), Nehren (1513), Neumagen-Dhron [Dhron (2579), Neumagen (2580)), Niederfell (1377), Nittel (Köllig (2761), Nittel (2763), Rehlingen (2762)], Oberbillig (2767), Oberfell (1376), Ockfen (2739), Ollmuth (2675), Onsdorf (2760), Osann-Monzel [Monzel (2566), Osann (2565)], Palzem [Esingen (2728), Helfant (2732), Kreuzweiler (2729), Palzem (2730), Wehr (2731)], Pellingen (2776), Piesport [Niederemmel (2578), Piesport (2577)], Platten (2536), Pluwig (2670), Pölich (2603), Pommern (1546), Pünderich (1600), Ralingen [Edingen (2804), Godendorf (2803), Ralingen (2802), Wintersdorf (2799)], Reil (2471), Riol (2618), Rivenich (2561), Riveris (2664), Saarburg (2737), Sankt Aldegund (1598), Schleich (2604), Schoden (2742), Schweich [Issel (2613), Schweich (2612)], Sehlem (2560), Senheim (1512), Serrig (2712), Sommerau (2666), Starkenburg (2458), Tawern [Fellerich (2766), Tawern (2759)], Temmels (2765), Thörnich (2606), Traben-Trarbach [Traben (2452), Trarbach (2453), Wolf (2451)], Treis-Karden [Karden (1555), Treis (1556)], Trier [Biewer (2857), Eitelsbach (2855), Filsch (2866), Kernscheid (2868), Kürenz (2864), Olewig (2863), Ruwer-Maximin (2853), Ruwer-Paulin (2854), St. Matthias (2861), Tarforst (2865), Trier (2856), Zewen (2860)], Trittenheim (2581), Ürzig (2439), Valwig (1504), Veldenz (2423), Waldrach (2661), Wasserliesch (2768), Wawern (Trier-Saarburg) (2758), Wellen (2764), Witlingen (2756), Wincheringen [Bilzingen (2723), Söst (2734), Wincheringen (2733)], Winningen (1362), Wintrich (2426), Wittlich [Lüxem (2522), Neuerburg (2524), Wittlich (2521)], Zell (Mosel) [Kaimt (1594), Merl (1595), Zell (1593)], Zeltingen-Rachtig (2438).

Η περιοχή ΠΟΠ στο ομόσπονδο κράτος Ζάαρ περιλαμβάνει αμπελώνες στους ακόλουθους δήμους/διαμερίσματα: Perl (Hasenberg, St. Quirinusberg), Oberperl, Nennig (Römerberg, Schlossberg), Sehndorf (Klosterberg, Marienberg).

Η ακριβής οριοθέτηση φαίνεται σε χάρτες που απεικονίζουν τους αμπελώνες στους προαναφερόμενους δήμους, οι οποίοι οριοθετούνται ανά αγροτεμάχιο. Οι χάρτες είναι διαθέσιμοι στη διεύθυνση www.ble.de/eu-qualitaetskennzeichen-wein.

Οι οίνοι Qualitätswein (οίνος ποιότητας), Prädikatswein (οίνος με ειδική μνεία), Sekt b.A. (αφρώδης οίνος ποιότητας από καθορισμένες περιοχές) ή Qualitätsperlwein b.A. (ημιαφρώδης οίνος ποιότητας από καθορισμένες περιοχές) που φέρουν την προστατευόμενη ονομασία «Mosel» μπορούν να παράγονται σε περιοχή διαφορετική από την καθορισμένη περιοχή καλλιέργειας στην οποία συγκομίστηκαν τα σταφύλια και η οποία αναγράφεται στην επισήμανση, υπό τον όρο ότι η περιοχή παραγωγής βρίσκεται στο ίδιο ή σε γειτονικό ομόσπονδο κράτος.

7. Οινοποιησιμη/-ες ποικιλια/-ες αμπελου

Accent

Acolon

Albalonga

Allegro

Arnsburger

Auxerrois – Auxerrois blanc, Pinot Auxerrois

Bacchus

Baron

Blauburger

Blauer Frühburgunder – Frühburgunder, Pinot Noir Precoce, Pinot Madeleine, Madeleine Noir

Blauer Limberger – Limberger, Lemberger, Blaufränkisch

Blauer Portugieser – Portugieser

Blauer Silvaner

Blauer Spätburgunder – Spätburgunder, Pinot Nero, Pinot Noir, Samtrot

Blauer Trollinger – Trollinger, Vernatsch

Blauer Zweigelt – Zweigelt, Zweigeltrebe, Rotburger

Bolero

Bronner

Cabernet Blanc

Cabernet Carbon

Cabernet Carol

Cabernet Cortis

Cabernet Cubin – Cubin

Cabernet Dorio – Dorio

Cabernet Dorsa – Dorsa

Cabernet Franc

Cabernet Mitos – Mitos

Cabernet Sauvignon

Cabertin

Calandro

Chardonnay

Chardonnay Rosé

Dakapo

Deckrot

Domina

Dornfelder

Dunkelfelder

Ehrenbreitsteiner

Ehrenfelser

Faberrebe – Faber

Findling

Freisamer

Früher Malingre – Malinger

Früher Roter Malvasier – Malvoisie, Malvasier, Früher Malvasier

Färbertraube

Gelber Muskateller – Muskateller, Muscat Blanc, Muscat, Moscato

Goldriesling

Grüner Silvaner – Silvaner, Sylvaner

Grüner Veltliner – Veltliner

Hegel

Helfensteiner

Helios

Heroldrebe

Hibernal

Huxelrebe – Huxel

Hölder

Johanniter

Juwel

Kanzler

Kerner

Kernling

Merlot

Merzling

Monarch

Morio Muskat

Muscaris

Muskat Ottonel

Müller Thurgau – Rivaner

Müllerrebe – Schwarzriesling, Pinot Meunier

Neronet

Nobling

Optima 113 – Optima

Orion

Ortega

Osteiner

Palas

Perle

Phoenix – Phönix

Pinotin

Piroso

Prinzipal

Prior

Reberger

Regent

Regner

Reichensteiner

Rieslaner

Rondo

Rotberger

Roter Elbling – Elbling Rouge

Roter Gutedel – Chasselas Rouge

Roter Muskateller

Roter Riesling

Roter Traminer – Traminer, Gewürztraminer, Clevner

Rubinet

Ruländer – Pinot Gris, Pinot Grigio, Grauburgunder, Grauer Burgunder

Saint Laurent – St. Laurent, Sankt Laurent

Saphira

Sauvignon Blanc

Sauvignon Cita

Sauvignon Gryn

Sauvignon Sary

Scheurebe

Schönburger

Septimer

Siegerrebe – Sieger

Silcher

Sirius

Solaris

Souvignier Gris

Staufer

Syrah – Shiraz

Tauberschwarz

Weißer Burgunder – Pinot Blanc, Pinot Bianco, Weißburgunder

Weißer Elbling – Elbling

Weißer Gutedel – Chasselas, Chasselas Blanc, Fendant Blanc, Gutedel

Weißer Riesling – Riesling, Riesling renano, Rheinriesling, Klingelberger

Wildmuskat

Würzer

8. Περιγραφη του/των δεσμου/-ων

Η αμπελουργική περιοχή του Mosel, της οποίας οι αμπελώνες βρίσκονται κυρίως κατά μήκος του ποταμού Mosel και των παραποτάμων του Saar και Ruwer, καλύπτει διάφορες φυσιογραφικές περιοχές. Από νοτιοδυτικά προς βορειοανατολικά διακρίνονται οι ακόλουθες περιοχές: Άνω Mosel (Perl έως Konz), Κοιλάδα Trier (Konz έως Schweich), Μεσαία Mosel (Schweich έως Moselkern) και Κάτω Κοιλάδα Mosel (Moselkern έως Koblenz). Από μορφολογική άποψη, η περιοχή του Mosel μπορεί να διαιρεθεί χονδρικά σε δύο υποπεριοχές. Στις φυσιογραφικές περιοχές Άνω Mosel και Κοιλάδα Trier, ο Mosel διασχίζει τα σχετικά μαλακά μεσοζωικά πετρώματα (ποικιλόχρωμα ασβεστολιθικά πετρώματα, ασβεστολιθικά πετρώματα από κοχύλια και πετρώματα της περιόδου Keuper) της λεκάνης του Trier. Αντιθέτως, στις φυσιογραφικές περιοχές Μεσαία και Κάτω Mosel, ο ποταμός ρέει οφιοειδώς σε μια στενή κοιλάδα σχήματος V από πετρώματα της δεβόνιας περιόδου του ορεινού όγκου του Rhenish. Κατά μήκος του Mosel, του Saar και του Ruwer, οι αμπελουργικές περιοχές βρίσκονται σε υψόμετρο περίπου 65 m έως 375 m πάνω από τη στάθμη της θάλασσας. Το μέσο υψόμετρο των αμπελώνων είναι 180 m πάνω από τη στάθμη της θάλασσας. Ο προσανατολισμός τους είναι κυρίως ΝΑ-Ν-ΝΔ (σε ποσοστό 50 %) και, όσον αφορά το σύνολο της αμπελουργικής έκτασης, ο μέσος προσανατολισμός τους είναι 195° (ΝΝΔ). Γεωλογία: Στην αμπελουργική περιοχή του Mosel κυριαρχούν μακράν πετρώματα της δεβόνιας περιόδου. Κατά τη δεβόνια περίοδο, ιζήματα εναποτέθηκαν σε θαλάσσια λεκάνη. Στις παράκτιες περιοχές, τα ιζήματα ήταν άμμος· στην ενδοχώρα, ήταν ιλύς και άργιλος. Κατά τη λιθανθρακοφόρο περίοδο, αυτά τα ιζήματα, που είχαν πλέον σκληρύνει, διπλώθηκαν και σχημάτισαν βουνά (ορεινός όγκος του Rhenish). Σήμερα, στις περιοχές όπου ξεπροβάλλουν πετρώματα της δεβόνιας περιόδου, βρίσκουμε κυρίως χαλαζιακούς ψαμμίτες, χαλαζίτες και (αργιλώδη) σχιστόλιθο. Στο Buntsandstein, ποτάμιες και εναέριες εναποθέσεις σχημάτισαν τη νυν λεκάνη του Trier· σήμερα, αυτές οι εναποθέσεις εμφανίζονται ως ψαμμίτες. Κατά τις μεταγενέστερες περιόδους —Muschelkalk και Keuper— θαλάσσιες εναποθέσεις που περιείχαν άσβεστο σχημάτισαν τη λεκάνη του Trier. Πετρώματα από τις περιόδους Keuper και Muschelkalk απαντώνται μόνο στην περιοχή Άνω Mosel.

Φυσικοί παράγοντες: Η μέση ετήσια θερμοκρασία κατά τη διάρκεια της ημέρας είναι 9,7 °C, με μέση θερμοκρασία 14,1 °C κατά την καλλιεργητική περίοδο. Το μέσο ετήσιο ύψος βροχοπτώσεων είναι 760 mm και το 60 % των βροχοπτώσεων σημειώνονται κατά την καλλιεργητική περίοδο. Οι αμπελώνες λαμβάνουν κατά μέσο όρο άμεση ηλιακή ακτινοβολία 652 000 Wh/m2 κατά την καλλιεργητική περίοδο. Οι υψηλότερες τιμές ηλιοφάνειας καταγράφονται στις απότομες και πολύ απότομες πλαγιές.

Ανθρώπινοι παράγοντες: Δεδομένου ότι οι μικρής κλίμακας δομές και οι απότομες πλαγιές περιορίζουν τη χρήση μηχανημάτων στους αμπελώνες, η φροντίδα τους απαιτεί εργασία υψηλής έντασης, κάτι που έχει σταθεροποιητική επίδραση στις αποδόσεις. Αυτό συμβάλλει σημαντικά στην ποιότητα του τρύγου όσον αφορά τον φυσικό ελάχιστο αλκοολικό τίτλο, την ανάπτυξη των αρωμάτων και την αρμονία της οξύτητας των οίνων. Η μακρά καλλιεργητική περίοδος, σε συνδυασμό με την ιδιαίτερη τοπογραφία της περιοχής, τις μικροκλιματικές συνθήκες, τη χαρακτηριστική σύσταση του εδάφους και τη σημαντική απαιτούμενη ανθρώπινη εργασία, καθορίζουν τα τυπικά χαρακτηριστικά των οίνων. Η ανθρώπινη επιρροή βασίζεται σε αμπελουργική παράδοση αιώνων.

9. Αλλες ουσιωδεις προϋποθεσεις (συσκευασια, επισημανση, λοιπες απαιτησεις)

Οίνος, αφρώδης οίνος ποιότητας, ημιαφρώδης οίνος

Νομικό πλαίσιο:

Εθνική νομοθεσία

Τύπος επιπλέον προϋπόθεσης:

Συμπληρωματικές διατάξεις σχετικά με την επισήμανση

Περιγραφή της προϋπόθεσης:

Οι οίνοι πρέπει να υποβάλλονται σε επίσημο έλεγχο προκειμένου να φέρουν τις παραδοσιακές ενδείξεις Qualitätswein (οίνος ποιότητας), Prädikatswein (οίνος με ειδική μνεία), Qualitätsperlwein b.A. (ημιαφρώδης οίνος ποιότητας από καθορισμένες περιοχές) και Sekt b.A. (αφρώδης οίνος ποιότητας από καθορισμένες περιοχές). Στην ετικέτα πρέπει να αναγράφεται ο αριθμός ελέγχου (amtliche Prüfungsnummer ή A.P.-Nr.) που εκδίδεται στο πλαίσιο αυτό. Ο αριθμός αυτός αντικαθιστά τον αριθμό παρτίδας.

Εκτός από τις υφιστάμενες προστατευόμενες ονομασίες οίνων, οι οίνοι και τα αμπελοοινικά προϊόντα πρέπει να επισημαίνονται με μία από τις παραδοσιακές ενδείξεις που μνημονεύονται στο σημείο 5 α) των προδιαγραφών προϊόντος. Η χρήση των παραδοσιακών ενδείξεων που μνημονεύονται στο σημείο 5 β) των προδιαγραφών προϊόντος είναι προαιρετική.

Επιπλέον, το αμπελουργικό μητρώο παρέχει κατάλογο των ονομασιών για τις περιοχές, τους αμπελώνες μεγάλης κλίμακας και τους μεμονωμένους αμπελώνες καθώς και τα αμπελοτόπια που μπορούν να χρησιμοποιούνται ως μικρότερες γεωγραφικές ενότητες. Αναφέρονται τα κτηματολογικά όρια των τοποθεσιών και των περιοχών (κτηματολογική μονάδα, κτηματολογική υπομονάδα, αμπελοτόπι, αμπελοτεμάχιο). Το μητρώο τηρείται από το Γεωργικό Επιμελητήριο Ρηνανίας-Παλατινάτου. Στο ομόσπονδο κράτος Ζάαρ, παρατίθενται στον κανονισμό για την οριοθέτηση των αμπελουργικών περιοχών του ομόσπονδου κράτους Ζάαρ (Verordnung über die Abgrenzung der Weinbaugebiete im Saarland). Η σύσταση και η τήρηση του αμπελουργικού μητρώου στηρίζονται στις ακόλουθες νομικές βάσεις:

— άρθρο 23 παράγραφοι 3 και 4 του ομοσπονδιακού νόμου περί οίνου (Weingesetz)·

— άρθρο 29 του ομοσπονδιακού κανονισμού περί οίνου (Weinverordnung)·

— νόμος της Ρηνανίας-Παλατινάτου για τον χαρακτηρισμό τόπων και περιοχών και για το αμπελουργικό μητρώο (νόμος περί αμπελώνων) [Landesgesetz über die Festsetzung von Lagen und Bereichen und über die Weinbergsrolle (Weinlagengesetz)]·

— κανονισμός του ομόσπονδου κράτους Ζάαρ για την οριοθέτηση των αμπελουργικών περιοχών του Ζάαρ, της 2ας Ιουνίου 2006·

— άρθρο 2 σημείο 16 του κανονισμού της Ρηνανίας-Παλατινάτου σχετικά με τις αρμοδιότητες στον τομέα της αμπελοοινικής νομοθεσίας (Landesverordnung über Zuständigkeiten auf dem Gebiet des Weinrechts).

Τα όρια των μικρών γεωγραφικών ενοτήτων μπορούν να τροποποιηθούν μόνο με τη σύμφωνη γνώμη των αρμόδιων οργανισμών σύμφωνα με το άρθρο 22ζ του ομοσπονδιακού νόμου περί οίνου, οι οποίοι πρέπει να κοινοποιούν τυχόν αλλαγές στο Ομοσπονδιακό Γραφείο Γεωργίας και Τροφίμων.

Συνδεσμος για τις προδιαγραφες προϊοντος

www.ble.de/eu-qualitaetskennzeichen-wein

(1) ΕΕ L 9 της 11.1.2019, σ. 2.